**PROCES FOR HÅNDTERING AF DEN REGISTREREDES RETTIGHEDER I H/F FÆLLES EJE**

Haveforeningen har en række forpligtelser overfor medlemmerne i forhold til deres personlige oplysninger.

Denne proces beskriver haveforeningens håndtering, når medlemmerne henvender sig om deres rettigheder vedr. deres personlige oplysninger.

Henvendelser skal generelt besvares indenfor 1 måned.

1. Medlemmet (eller anden ekstern registreret) henvender sig med en anmodning eller en indsigelse
2. Bestyrelsen sikrer sig identiteten på pågældende
3. Hvis anmodningen er uklar, bedes medlemmet om at præcisere sin anmodning
4. Data indsamles fra diverse systemer og arkiver
5. Data indsamles fra kreds, Forbund og evt. ekstern databehandler
6. Data gennemgås og vurderes af bestyrelsen
7. Hvis data skal udleveres til medlemmet, skal det gennemgås med henblik på evt. anonymisering af oplysninger om andre personer
8. Medlemmets anmodning eller indsigelse imødekommes, hvis den er berettiget (jf. Kolonihaveforbundets vejledning om persondata). Det betyder, at data slettes eller rettes eller at medlemmet får en kopi af de oplysninger, som er registreret om vedkommende
9. Hvis indsigelsen eller anmodningen ikke er berettiget udarbejdes en begrundelse til medlemmet
10. Medlemmet orienteres om, at han kan klage til Datatilsynet
11. Foreningen gemmer dokumentation om sagsforløbet på mail.